**Аптаах дьиэ " Теремок"**

(Улахан уонна бэлэмнэнии бөлөх оҕолоругар аналлаах аһаҕас дьарык сценарийа)

Давыдова Прасковья Афанасьевна, музыкальнай салайааччы.

Хас биирдии киһи төрүүрүгэр куолас диэн сүдү бэлэҕи ылар. Ону сөптөөх усулуобуйа тэрийэн үлэлээтэххэ музыкальнай инструмент курдук буолуон соп диэн этэллэр. Биһиги, музыкальнай салайааччылар оҕону кыра сааһыттан ырыаны таптыырга үөрэтиини, оҕо хас биирдии дьарыктан үөрэн - көтөн барарын, бэйэтэ баҕаран туран бу дьарыкка сылдьар буоларын уонна ырыа ыллаабытыттан дуоһуйан - астынан барарын ситиһэ сатыахтаахпыт.

Маннык кэбирэх музыкальнай инструмены - оҕо куолаьын хайдах настройкалыыбыт? Оҕону хайдах ырыанан үлүһүтүөххэ сөбүй? Билиҥҥи бириэмэҕэ оскуолаҕа киириэн иннинээҕи саастаах оҕо дьоҕурун сайыннарыыга араас өрүттээх үлэлэр ыытыллаллар. Биир сүрүн хайысханан оҕо музыкальнай дьоҕурун сайыннарыы буолар. Музыкальнай дьоҕур диэн - оҕо ыллыыр, сатаан истэр, музыка тэтимигэр сөп түбэһиннэрэн хамсанар, музыкальнай инструменнарга оонньуур саатабыллара. Итини этэн туран, оскуолаҕа киириэн иннинээҕи саастаах оҕолорго музыка тыаһын араас көрүҥнэригэр иитиини: музыка күүһүн, үрдүгүн - намыһаҕын, дорҕоон уһунун - кылгаһын, ритмын уонна тембрын араарар буоларыгар араас эрчиллиилэри, кылгас ырыалары, оонньуулары туһанан үөрэтэри олус наадалааҕынан ааҕабын.

Сыала: Улахан саастаах оҕолору системаламмыт ньымалары, методтары туһанан ыллыырга үөрэтии, музыкальнай дьоҕурдарын сайыннарыы.

Соруга: О5о сөпкө истэр, ритмы бигээн билэр дьоҕурун сайыннарыы; системалаан анал эрчиллиилэри, распевкалары, оонньуулары талыы; оҕону ырыаны таптыырга иитии.

**Аптаах дьиэ " Теремок"**

(Улахан уонна бэлэмнэнии бөлөх оҕолоругар аналлаах аһаҕас дьарык сценарийа)

**Сыала:** " Теремок" нуучча норуотун остуоруйатын нөҥүө оҕо музыкальнай инструменнар тыастарын арааран истэр, сөпкө охсон тыаһатар, ыллыыр, истэр, музыканан тэҥҥэ хамсанар дьоҕурун сайыннарыы; музыкальнай инструменнары тыастарынан арааран остуоруйа геройдарын солбуйуу; бэйэ - бэйэҕэ истин сыһыаны, тэҥҥэ сүбэлэһэн араас моһоллору көхтөөхтүк туоруурга иитии - үөрэтии;

(Залга кыраһыабай дьиэ турар. Ширмалаах, иннигэр ноталар ыйанан тураллар.Кэннигэр остуол турар). Оҕолор хааман киирэн төгүрүччү туран " Здавствуйте, ребятки!" – попевканы ыллаан бэйэ - бэйэлэрин кытта дорооболоһоллор.

Муз.сал - чы: Таайын эрэ оҕолоор! Саһыл бэйэтигэр дьиэ булбут. Кутуйах наһаа үтүө санаалаах эбит, Ол дьиэҕэ бүтэһигэр элбэх кыыл наһаа эйэлээхтик олорор буолбут. Ханнык остуоруйаный оҕолоор? ( " Теремок").

Бүгүн бу остуоруйа геройдарын музыкальнай инструменнарынан солбуйан, доҕуһуоллатан оонньуохпут. (оҕолор бэйэлэрин баҕаларынан остуоруйа геройдарыгар тус - туһунан музыкальнай инструменнары талан ылаллар). Дьиэҕэ бастакынан туох кэлбитэй? кутуйах - ким кутуйах инструменнын талла? Айталыына кутуйаҕа - погремушка, иккиһинэн туох кэлбитэй? (баҕа) Айсен баҕата - кастаньет, үсүһүнэн туох кэлбитэй? ( куобах) Алена куобаҕа - барабан, дьиэҕэ төрдүһүнэн туох кэлбитэй? ( саһыл) Кира Саһыла - металлофон, бэсиһинэн? ( бөрө) Эрчим бөрөтө – мас ньуоскалар, алтыһынан? ( эһэ) Сережа эһэтэ - бубен. Дьэ, кыылларбытын буллубут. Көрүн эрэ, бу наһаа кыраһыабай аптаах дьиэни, бу теремокпутугар кыылларбыт биирдии-биирдии уочаратынан кэлэллэр этэ дии.( Оҕо кутуйаҕы - ПОГРЕМУШКАНЫ тыаһата - тыаһата сүүрэр).

Атын оҕолор бары ыллыыллар: Хонууга турар теремок, теремок

Урдук да намыьах да буолбатах

Хонуунан кутуйах суурэн иьэр

Теремокка кэлэн тохтуур тонсуйар ( погремушкатын тыаьһтар уонна ыллыыр):

" Тук - тук, теремокка ким баарый",

Тук – тук теремокка ким баарый?”

Теремокпут аһыллыбат, дьиэбит туох эрэ дьиктилээх быһылаах, манна ноталар тураллар эбит дии, мантан бастакы ДО нотаны арыйабыт дуо о5олоор? ( Арыйан кэннин көрөллөр онно сорудах сурулла сылдьар). Бу соруда5ы толордохпутуна эрэ кутуйахпыт дьиэ5э киирэр эбит.

Сорудах: " Бу музыкальнай таабырыннары таайын"

1. Сэттэ ырыаһыт дьүөгэлэр

Сэттэ көмүс чуораанчыктар

Эйэлээхтик, көрдөөхтүк олороллор

Чуор ырыаны ыллыыллар ( ноталар)

2. Бэйэтэ кураанах

Куолаһа хойуу

Доруобу охсор

Хаамарга көмөлөһөр ( барабан)

3. Отпускаем молоточки

На металлические листочки

И летит веселый звон

Что звенит? ( металлофон).

Аптаах теремокпут аана дьэ аһылынна, кутуйаххын дьиэҕэ киллэр.

( Эмиэ бары ыллыыллар, бу сырыыга баҕа - КАСТАНЬЕТ баҕалыы ыстаҥалаан тиийэн теремокка тохтуур, кастаньетын тыаһатар). РЕ нотаны арыйыаҕыҥ аны - соруда5ы аа5аллар: " Ырыата ыллаан!" Бастаан куоластарын бэлэмнээн " Три кота", " Андрей - воробей " диэн попевкалары экраҥҥа көрөн туран араастаан ыллыыллар. Ол кэннэ " Маҥнайгы хаарынан эҕэрдэ!" К. Семенова мелодиятыгар схеманы көрөн ыллыыллар.

( Эмиэ хонууга турар теремогу ыллыыллар, үсүһүнэн куобах - БАРАБААН барар, бары ыллыыллар, куобах курдук ойуоккалаан тиийэн тоҥсуйар - барабанын охсор. Сорудаҕы ааҕаллар - МИ нота: " Хамсана - хамсана ыллааҥ, үҥкүүлээҥ!" ( Оонньуу " Паравоз" - оҕолор бары хамсаналлар.)

Төрдүһүнэн саһыл - МЕТАЛЛОФОН барар, оҕо саһыл курдук хаамар уонна металлофонун теремокка тиийэн тыаһатар). Нота ФА - сорудаҕы ааҕаллар: " Таайын эрэ, ханнык музыканый?" Экраҥҥа " Вальс цветов" П. Чайковскай музыкатыгар видеолаах музыка иһиллэр,көстөр, оҕолор таайаллар.

Салгыы эмиэ ыллыыллар, бэсиһинэн бөрө – МАС НЬУОСКАЛАР сүүрэн тиийэн теремокка тохтоон тоҥсуйар. Нота СОЛЬ - соруда5ы аа5ыы: " Үҥкүүлүүргэ үөрэниҥ! " ( Араас размердаах матрешкалары түҥэтэбин, саамай улахан матрешканы бэйэм ыламмын оҕолорго араас ритмнары остуолга тоҥсуйабын ону оҕолор сөпкө үтүктэн иһиэхтээхтэр, аныгыс сырыыга үтүгүннэрэригэр атын оҕолору анаан иһиэххэ сөп).

Алтыһынан эһэ - БУБЕН эһэлии хааман теремокка тиийэн тоҥсуйар, нота - ЛЯ сорудах: " Музыкальнай инструменнары таайыҥ!" ( Салайааччы ширма кэннигэр киирэн биирдии - биирдии инструменнары тыаһатан иһэр . оҕолор таайаллар). Таайбыт оҕолорго ол инструменнарын биэрэн иьэбит.

Барытын таайбыттарын кэннэ:" Оҕолоор, кыылларбыт сорудахтары барытын учугэйдик толороннор бары дьиэҕэ киирдилэр дии! Көруҥ эрэ, бу бутэһик СИ нотабыт сорудаҕа хаалла, ааҕыаҕыҥ эрэ!(соруда5ы аа5аллар) Биһиги олус диэн үөрдүбүт уонна үҥкүүлүөхпүтүн наһаа баҕардыбыт. Биһигинниин үҥкүүлээҥ эрэ! Чэйиҥ эрэ, үҥкүүлүөҕүҥ! (Оҕолор бары музыкальнай инструменнары ыланнар музыканан доҕуһуоллатан оркестрга оонньууллар) . Кыылларбытын үҥкүүлэттибит, аны билигин оонньотуоҕун, оччоҕуна кыылларбыт өссө үөрүөхтэрэ.

" Оркестр" - музыкальнай оонньуу.

( Олоппостору төгүрүччү ууран баран инструменнаах оҕолор олоппосторго олороллор. Төгүрүк ортотугар биир палочкалаах оҕо турар - дирижер. Нуучча народнай музыкатынан оҕолор инструменнарыгар оонньууллар, ортотугар турар оҕо палочкатынан дирижердуур. Музыка буттэҕинэ инструменнарын олоппосторугар ууран баран олоппостор тас өттүлэринэн түргэн музыканан төгүрүччү сүүрэллэр, дирижер эмиэ төгүрүк ортотугар муостаҕа палочкатын ууран баран тэҥҥэ сүүрсэр. Музыка тохтоотоҕуна бары инструменнары илиилэригэр ылан баран олоппоско олоро охсоллор, ким хаалан хаалбыт дирижер буолар ).